SABUY วิ่ง 3% ลุ้นรายได้ปีนี้ทะลุ 5 พันล้าน รับ Q4 นิวไฮ
SABUY บวก 3% จับตารายได้ปีนี้ 5-5.50 พันล้าน รับงบไตรมาส 4/65 นิวไฮ หลังขยายธุรกิจอย่างต่อเนื่อง ลุ้นปี 66 รายได้ 2 หมื่นล้าน
SABUY บวก 3% จับตารายได้ปีนี้ 5-5.50 พันล้าน ดันงบไตรมาส 4/65 นิวไฮ หลังขยายธุรกิจอย่างต่อเนื่อง ลุ้นปี 66 รายได้ 2 หมื่นล้าน
14 ก.ย. 2565

ผู้สื่อข่าวรายงานว่า วันนี้ (14 ก.ย.65) ราคาหุ้น บริษัท สบาย เทคโนโลยี จำกัด (มหาชน) หรือ SABUY ณ เวลา 10:16 น. อยู่ที่ระดับ 16.30 บาท บวก 0.40 บาท หรือ 2.52% สูงสุดที่ระดับ 16.40 บาท ต่ำสุดที่ระดับ 15.80 บาท ด้วยมูลค่าการซื้อขาย 82.24 ล้านบาท

นายชูเกียรติ รุจนพรพจี ประธานเจ้าหน้าที่บริหาร SABUY เปิดเผยว่า ในช่วงครึ่งปีหลังของปีนี้บริษัทน่าจะมีรายได้ประมาณ 3,500-4,500 ล้านบาท จากในช่วงครึ่งปีแรกที่มีรายได้ประมาณ 1,500 ล้านบาท โดยในช่วงไตรมาส 4/65 ผลการดำเนินงานน่าจะสูงสุดเป็นประวัติการณ์ (นิวไฮ) ทั้งปีนี้คาดรายได้จะเติบโตไม่ต่ำกว่า 5,000-5,500 ล้านบาท ซึ่งเติบโตมากกว่า 100% จากปีก่อนที่มีรายได้ 2,300 ล้านบาท หลังจากที่มีการลงทุนขยายธุรกิจอย่างต่อเนื่อง
ขณะที่ปีหน้าคาดว่าจะมีรายได้อย่างต่ำประมาณ 20,000 ล้านบาท โดยบริษัทยังมีดีลความร่วมมือที่อยู่ระหว่างการศึกษาอีกจำนวนมาคิดเป็นมูลค่ามากกว่า 10,000 ล้านบาท ซึ่งจะพยายามปิดดีลให้ได้ภายในสิ้นปีนี้ประมาณ 5,000-7,000 ล้านบาท โดยปัจจุบันทั้งกลุ่ม SABUY มีบริษัทลูกกว่า 50 บริษัท